Ստացվում է, որ ՄԻԱՎ/ՁԻԱՀ-ով հիվանդ մարդկանց խնդիրների լուծմանը նպաստելը, ինչպես նաև բարեգործական ակցիան (ՈՒիլյամ Օսթինի ղեկավարած «Starkey Hearing Foundation»-ի կողմից թույլ լսողություն ունեցողներին լսողական սարքեր նվիրելը), որն իրականացնելու քողի ներքո նա եկել է (այժմ դեռ չենք ասում, որ հրավիրվել է) Հայաստան, յուրօրինակ կաշառք են, որպեսզի հայաստանյան հանրության հանդուրժողականությունը ձեռք բերվի` ԼԳՏԲ հանրության ներկայացուցիչների խնդիրների լուծմանը նպաստելու համար… ՈՒրեմն թող Էլթոն Ջոնն էլ, նրան հրավիրող ՀՀ նախագահ Արմեն Սարգսյանն էլ իմանան, որ ՀՀ բնակչությունը (չնչին փոքրամասնությանը չհաշված) կտրականապես մերժում է այդպիսի նպատակ հետապնդող աջակցությունն ու բարեգործությունը: Իսկ ՄԻԱՎ/ՁԻԱՀ-ով հիվանդ մարդկանց խնդիրների լուծմանը նպաստել, կարիքավոր երեխաներին և այլոց լսողական սարքեր անվճար տալ պարտավոր է մեր պետությունը, եթե համարում ենք, որ պետություն է…